ফারুক গাজী যা বললেন: মিরপুর ১১ নম্বর বাজারের মুদি ব্যবসায়ী ফারুক। একই এলাকায় স্ত্রী হালিমা, মেয়ে জেনিফা ও শ্যালক জুয়েলকে নিয়ে ভাড়া বাসায় থাকেন। ২৭শে জুলাই সকালে তিনি দোকানে যান। বেলা ১২টার দিকে তার স্ত্রী হালিমা তাকে ফোন দিয়ে জানান, বাসার চাবি জানালায় আছে। ফারুক  জানতে চান, হালিমা কোথায় যাচ্ছো? এ সময় হালিমার উত্তর ছিল- জাহান্নামে যাচ্ছি। আর ফিরবো না। ফারুক বলেন, বাসায় ফিরে দেখি ১ লাখ টাকা, জমির দলিল ও সাড়ে সাত ভরি সোনার গহনা নেই। এসব নিয়ে সে পালিয়েছে। ২৮শে জুলাই পল্লবী থানায় একটি জিডি করি। ভাবতেও পারিনি হালিমা রাজীবের সঙ্গে চলে গেছে। আমরা খোঁজাখুঁজি করি তাকে। ৩রা আগস্ট হালিমা ফোন দিয়ে বলে, আমি বিপদে পড়েছি। জেনিফা মারা গেছে। আমি রাজীবকে বিয়ে করেছি। ফারুক বলেন, তখনই জানি রাজীবের কথা। এর আগে কখনও এ সম্পর্কের কথা জানতে পারিনি। দেড় বছর আগে রাজীব ও আমরা একই বাসায় ভাড়ায়  থাকতাম। তখন থেকেই হয়তো ওদের সম্পর্ক। তবে কখনও বুঝতে পারিনি। তাছাড়া আমি দিনে বাসায় থাকতাম না। শ্যালক জুয়েল ও আমি দোকানদারি করতাম। রাতে বাসায় ফিরতাম।  __________________________________  আগের পর্ব